เฟซบุ๊ค กำไรโตระเบิด
วันนี้เฟซบุ๊คประกาศกำไรไตรมาส 2 บริษัทมีกำไร 1.3 แสนล้านบาท โตขึ้น 71% ตอนนี้เฟซบุ๊คมีผู้ใช้งาน 2,000 ล้านคนทั่วโลกต่อเดือน และมี 1,300 ล้านคนทั่วโลกที่เล่นเฟซบุ๊คทุกวัน..
27 ก.ค. 2560

วันนี้เฟซบุ๊คประกาศกำไรไตรมาส 2 บริษัทมีกำไร 1.3 แสนล้านบาท โตขึ้น 71% ตอนนี้เฟซบุ๊คมีผู้ใช้งาน 2,000 ล้านคนทั่วโลกต่อเดือน และมี 1,300 ล้านคนทั่วโลกที่เล่นเฟซบุ๊คทุกวัน..
เฟซบุ๊คอยากทำให้สังคมดีขึ้น..
มาร์ค ซัคเคอร์เบิร์ก กล่าวหลังประกาศงบว่า ตอนนี้เป้าหมายของบริษัทคือทำให้โลกใกล้กันมากขึ้น ในขณะที่ตอนนี้เฟซบุ๊คกำลังมี impact ต่อโลกมากๆ ดังนั้นบริษัทต้องมีความรับผิดชอบที่มากขึ้นที่จะทำให้การ impact นี้เป็นไปในทางที่ดี ไม่ใช่เป็นเครื่องมือของสิ่งที่ไม่ดี
ตอนนี้พวกเราไม่ได้อยู่แค่ตัวคนเดียว เรากำลังอยู่ในเรื่องที่ใหญ่กว่าตัวเราเอง ดังนั้นประเด็นเรื่องการทำให้สังคมดีขึ้น เป็นสิ่งสำคัญและเป็นเป้าหมายของบริษัท
เฟซบุ๊คกำลังมุ่งหน้าสู่ AI เต็มสูบ..
AI หรือ Artificial Intelligence ของเฟซบุ๊คตอนนี้เข้ามามีส่วนสำคัญในการกรองข้อมูลที่เป็นเนื้อหารุนแรง ปล่อยข่าวลือ หรือ ปั่นกระแสไปในทางไม่ดี
ตอนนี้ AI ของเฟซบุ๊คอยู่ใกล้เรามาก มากจนเราอาจจะมองข้ามไป เพราะตอนนี้ AI ได้ทำหน้าที่ของมันในระบบ news feed ของเฟซบุ๊คแล้ว
หลายคนคิดว่าเราจะได้เห็น news feed เฉพาะเรื่องราวของเพื่อนๆเราเท่านั้น แต่จริงๆแล้ว AI ของเฟซบุ๊คจะพยายามทำความเข้าใจเรา และจะนำเสนอสิ่งที่เราควรจะรู้นอกจากเรื่องเพื่อนเรา
เช่น ตอนนี้ AI ของเฟซบุ๊ครู้ว่าเราเป็นคนแบบไหน สนใจเรื่องอะไรเป็นพิเศษ มีอายุเท่าไร เพศอะไร กำลังไปไหน
เมื่อมีเรื่องราวที่เราน่าจะสนใจเกิดขึ้น AI ของเฟซบุ๊คจะฉลาดพอที่จะนำเสนอเรื่องนั้นมาให้เราเห็นใน news feed
ยกตัวอย่างเช่น เมื่อเช้านี้ ผมได้บินมาที่กรุงโซล ประเทศเกาหลี เมื่อผมเปิดเฟซบุ๊ค AI ฉลาดพอที่จะมีข้อความว่า Welcome to Seoul และแนะนำสถานที่ในกรุงโซลที่เพื่อนเราเคยได้ไปในอดีตขึ้นมา แค่นี้ก็ทำให้รู้ได้แล้วว่าเฟซบุ๊ครู้ข้อมูลทุกอย่างทั้งตัวเรา เพื่อนเรา สถานที่ที่เราไป และสิ่งสำคัญคือความเชื่อมโยงระหว่างกัน
เรื่องนี้สำคัญอย่างไร?
เรื่องนี้เป็นหัวใจหลักของการโฆษณา ซึ่งเป็นรายได้หลักของ เฟซบุ๊ค
ในอดีต โฆษณาทำได้แต่เพียง ใส่เงินเข้าไปซื้อโฆษณาให้ทุกคนเห็นโดยไม่ได้คำนึงถึงกลุ่มเป้าหมาย
แต่ตอนนี้เราสามารถใช้เงินจำนวนที่น้อยกว่าเดิม ในการโฆษณาได้ตรงกลุ่มเป้าหมายได้ชัดกว่าเดิม หรือเรียกว่า relevant
เช่น ถ้าเราขายสินค้าเครื่องสำอาง เราสามารถเลือกได้เลยว่าจะ target ไปให้กลุ่มลูกค้า ผู้หญิง อายุเท่าไร กำลังซื้อเป็นเท่าไร
ต่างจากของเดิมที่โฆษณาทางทีวี ที่ผู้ชายต้องทนนั่งดูโฆษณานั้นไปด้วย ซึ่งไม่ relevant
และตอนนี้ AI ของเฟซบุ๊คกำลังฉลาดขึ้นกว่าเดิมอีก..
มาร์ค ซัคเคอร์เบิร์ก บอกว่า ตอนนี้เราไม่จำเป็นต้องเลือก target เองแล้วด้วยซ้ำ
AI จะนำข้อมูลหลายๆมิติมาประมวลผล และคิดให้เองเลยว่ากลุ่มเป้าหมายเราควรจะเป็นใครบ้าง
และพิสูจน์ออกมาแล้วว่ากลุ่มเป้าหมายที่ AI เลือกออกมา มีประสิทธิภาพกว่าเราเลือกกลุ่มเป้าหมายเองเสียอีก
พอเรื่องเป็นอย่างนี้ ผลลัพธ์ก็เลยออกมาว่างบประมาณโฆษณาถูกเทเข้ามาในเฟซบุ๊คแบบถล่มทลาย และก็น่าจะมากขึ้นอีกในอนาคต
ต้นปีราคาหุ้นเฟซบุ๊คอยู่ที่ $116.86 ขณะที่เขียนบทความ 27 กค 60 หลังประกาศงบไตรมาส 2 ราคาหุ้นอยู่ที่ $171.60
สรุปแล้วถ้าเราซื้อหุ้นเฟซบุ๊คตั้งแต่ต้นปี ตอนนี้เราจะได้กำไรแล้ว 47%..
โอกาสที่เหมือนอยู่ไกล บางทีก็อาจอยู่ใกล้ เพราะบางคนเล่นเฟซบุ๊คทุกวัน คุ้นเคยกับบริษัทเฟซบุ๊ค มากกว่าหุ้นบริษัทไทยหลายตัวที่เราแทบไม่รู้จักเลยว่าทำธุรกิจอะไรบ้าง..